Maumisa ewari kiusiid̶e Jesús baara nibabadaurã deed̶a ed̶a ãbua panasid̶au.
Waabenarã judiorã wapea panuud̶eeba poraa jʉ̃a nub̶usid̶au.
Maka b̶uud̶e Jesús ãchi ẽsa neeped̶a jarasii:
—¡Jirukaraayuwãe duanásturu!
Mau jaraped̶a ichi jua,
ichi orr ãchimaa unubiasii.
Dachi Mechiu b̶uu unusid̶aud̶e kĩrajʉʉsid̶au.
Maabae Jesusba waya ãchimaa jarasii:
—Jirukaraayuwãe duanásturu.
Mʉ Chachaba mʉ nau iujãad̶aa bʉid̶a kĩra mʉa bid̶a machi nau iujãad̶aa bʉikaaruu.
Maka jaraped̶a ãchimaa jãripuaped̶a jarasii:
—Dachi Akõre Jauri adáusturu.
Ẽbẽraba kachirua waud̶a machiba Dachi Akõre Jaurid̶eeba perdonaaduubʉrã,
mauba jara b̶uu Dachi Akõreba mau kachirua perdonasii.
Maud̶e ẽbẽraba kachirua waud̶a machiba Dachi Akõre Jaurid̶eeba perdonad̶awẽebʉrã,
mauba jara b̶uu Dachi Akõreba mau kachirua perdonawẽa b̶uu.
Tomas Jesusba jʉrʉ adaud̶a 12 panuud̶ebena basii.
Ichi Mikisu abachid̶au.
Jesús neesiid̶e ichi chi waabenarã ome b̶uabasii.
Maud̶eeba ichimaa jarasid̶au:
—Daiba Dachi Mechiu unusid̶au.
Maamina Tomasba jarasii:
—Mʉ dauba ichi jua cruzd̶e jirab̶ud̶ai baita merapeped̶aad̶a unuwẽebʉrã,
maud̶e mʉ jua jimid̶i chi cruzd̶e jirab̶ud̶ai baita merapeped̶aad̶ad̶e ed̶a wãwẽebʉrã,
maud̶e mʉ jua ichi orrd̶e ed̶a wãwẽebʉrã,
ichi chokae jiradud̶a mʉʉba ijãabai.
8 ewari bad̶akare Jesús baara nibabadaurã waya deed̶a araa ãbua duanasii.
Maud̶e Tomás sid̶a b̶uasii.
Maka panuud̶e chi poraa biꞌia jʉ̃a nub̶umina Jesús maka b̶uud̶e neesii.
Ãchi ẽsa neeped̶a jarasii:
—¡Jirukaraayuwãe duanásturu!
Maabae Tomasmaa jarasii:
—Bichi jua jimid̶i nama bʉise,
mʉ jua ab̶aab̶aa ichiáse,
maud̶e bichi jua mʉ orrd̶e bʉise.
Waa ijãawẽa b̶uarã́se,
maumaarã ijãase mʉ biawãra chokae jiradusii.
Maud̶e Tomasba jarasii:
—¡Mʉ Mechiu!
¡Mʉ Dachi Akõre!
Maka b̶uud̶e Jesusba ichimaa jarasii:
—Bichiba mʉ unusiid̶eeba ijãaruu.
¡Maamina chi ẽbẽrarãba mʉ unud̶awẽed̶e ijãaduubʉrã,
ãrea biꞌia nuread̶ai!
Jesusba june maucha ẽbẽrarãba ne poyaa waud̶akau ichi baara nibabadaurã daad̶e ãrea wausii,
maamina joma mau nau kartad̶e b̶ʉwẽa b̶uu.
Maamina joma nau b̶ʉsii machiba Jesús Dachi Akõreba Dachi Karibabarii deai jarad̶a,
Dachi Akõre Warr ijãad̶amera.
Maka ijãaduubʉrã ichid̶eeba chokae b̶uai uru nuread̶ai.